Die wêreld in foto’s – 21 November 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Pres. Barack Obama van die VSA Maandag by sy aankoms by die Withuis ná sy laaste buitelandse besoek as president van die VSA. Obama se laaste besoek was aan Lima, Peru, met bykomende besoeke aan Griekeland en Duitsland. Foto: Susan Walsh, AP Angela Merkel, kanselier van Duitsland en voorsitter van die Christelike Demokratiese Unie, het Sondag aangekondig dat sy beskikbaar is vir ŉ vierde vierjaar-termyn as kanselier. Merkel is sedert 2005 kanselier van Duitsland. Foto: Markus Schreiber, AP ŉ Beseerde passasier word in ŉ hospitaal in Kanpur, Indië, behandel nadat ŉ trein naby Pukhrayan in die Kanpur Dehat-distrik ontspoor het. Etlike passasiers is dood of beseer in dié ongeluk. Foto: Rajesh Kumar Singh, AP Sonsopkoms met vrou en hond in die voorwinter in Frankfurt, Duitsland. Foto: Michael Probst, AP Kinders speel in ginkgo-bome se herfsblare by die Meiji Jingu Shrien-tuin in Tokio, Japan. Meer as ŉ 100 bome is hier te sien en is jaarliks ŉ groot trekpleister vir duisende besoekers. Foto: Shizuo Kambayashi, AP